ЕСАД ЈАКУПОВИЋ

П

роф. др Есад Јакуповић, дописни члан АНУРС-а у радном саставу, рођен је 21. сеп­тембра 1950. године у Ће­ли, општина При­једор, гдје је завршио ос­новну и сред­њу школу. Дип­ломирао је на Фа­кул­те­ту инду­стријске пе­да­гогије (смјер физи­ка) у Ри­је­ци 1975. го­дине. Пост­дипломске студије зав­ршио је 1984. на Фа­кул­тету пољопри­вредних зна­ности Све­учи­лишта у Загре­бу одбра­ном магистарске тезе *Ут­ро­шак енер*­*гије у тран*­*спорту*. Док­­торску ди­­сер­та­цију *Мето*­*до*­*ло*­*гија енер*­*гијске би*­*лансе за био­­*­*масу* одбранио је 1991. на Фа­култету стро­­јарства Уни­вер­зи­тета у Љу­бљани. По завршетку студија, за­послио се као професор фи­зике у Сред­њо­школ­ском центру у Приједору, а у једном мандату био је директор Средње управне школе. Једно вријеме радио је и на Педагошкој академији Уни­вер­зитета у Бањој Луци, Одсјек за мате­матику и физику.

У периоду 1992–1996. радио је у Министарству обра­зовања науке и кул­туре Покрајине Баварске у Минхену (Њемачка), а потом на Машинском фа­ку­лтету у Зеници (Уни­вер­зитет у Сарајеву), као професор фи­зи­ке и шеф Од­сје­ка за мате­матику и физику. Такође, изводио је наставу на Факултету еле­к­тро­технике и ма­шин­ства Универзитета у Тузли, Ма­шин­ском факултету у Би­ха­ћу, Педа­гошком факултету у Бихаћу, При­родно-мате­матичком фа­култету у Тузли.

Био је министар за образовање, науку, културу и спорт Унско-санског кантона у Бихаћу (1997–1999), а потом ректор Универзитета у Бихаћу (1999–2002). Предавао је предмете Математика и Пословна и финансијска мате­ма­тика на Факултету пословне економије у Бањој Луци (2003–2005), а једно вријеме обављао је и дужност продекана за нас­таву. Од 2005. године запо­слен је на Паневропском универзитету „Апеирон” у Бањој Луци као редовни професор на предметима Физика и биофизика, Математика, те Пословна и финансијска математика. На истом универзитету, у периоду 2005–2014, био је на дужности проректора за наставу, те замјеник предсједника за пост­дипломске и докторске студије. Функцију ректора Паневропског уни­вер­зитета „Апеирон” обавља од 2014. године.

Његов научноистраживачки рад првенствено је усмјерен на математичко моделирање технолошких процеса, анализирање енергетских биланса при производњи биомасе, анализирање диелектричних и апсорпционих моле­кул­ских кристала и на алтернативне изворе енергије. Учествовао је у реа­ли­за­цији пројеката *Енергетски по*­*тен*­*ци*­*јал вјетра Републике Српске* и *Проводне и оптичке карак*­*те*­*ри*­*сти*­*ке нано*­*димензионих кристални узорака*. Објавио је низ осврта, коментара, рецензија и приказа у часописима и при­ручницима.

За дописног члана Академије наука и умјетности Републике Српске, у рад­ном саставу, изабран је 4. децембра 2015. године. Члан је Академијиног Одбора за високо образовање.

Објављене књиге и уџбеници: *Fizika*, Sarajevo 1995; *Fizika i elektro­magne­ti*­*zam*, Zenica 1997; *Fizika i tabelama, formulama i zadacima*, Zenica 1997; *Fizika* *II*, Bihać 1998; *Fizika* *III*, Bihać 1998; *Finansijska i poslovna matematika*, Banja Luka 2007; *Diskretne matematičke strukture*, Banja Luka 2007; *Fizika i biofizika*, Banja Luka 2008; *Viša matematika*, Banja Luka 2008; *Obnovljivi izvori energije*, Banja Luka 2009; *Ekologija*, Banja Luka 2010; *Metodologija naučno*­*istra*­*živačkog rada* (коаутор), Banja Luka 2014; *Zbirka zadataka iz fizike* (ко­аутор), Banja Luka 2018; *Trigonometrija* (коаутор), Banja Luka 2018. i dr.